Ավանդույթի համաձայն Վան Գոգները ընտրում էին գործունեության 2 ոլորտ. եկեղեցական և արվեստի նմուշների առևտրով: Վինսենթը գնաց այս 2 ճանապարհով, բայց հաջողության չհասավ: Թերևս այդ տարիներին կուտակած փորձը մեծ ազդեցություն ունեցավ նրա հետագա ընտրության հարցում: 16 տարեկանում նա դարձավ Գուպիլ ընկերության սրահում նկարների վաճառող, բայց 23-ում նա, հոր նման, անապահովներին օգնել ցանկանալով, որոշում է դառնալ Աստվածաշնչի քարոզող և մեկնում է Բելգիայի հարավ: Սակայն դեմ առնելով թշվառ աղքատությանը և եկեղեցու տերերի բացարձակ անտարբերությանը, նա ընդմիշտ կտրվում է կրոնից: Հենց այստեղ` Բելգիայի Բորինաժ գյուղում Վան Գոգը իրեն գեղանկարիչ է զգում, և իր վրա նոր առաքելություն վերցնում` հասարակությանը ծառայել իր արվեստի միջոցով: